CELEX: 62011CN0056
Language: sl
Date: 2011-02-08 00:00:00
Title: Zadeva C-56/11: Predlog za sprejetje predhodne odločbe, ki ga je vložilo Oberlandesgericht Düsseldorf (Nemčija) 8. februarja 2011 – Raiffeisen-Waren-Zentrale Rhein-Main e.G. proti Saatgut-Treuhandverwaltungs GmbH

14.5.2011   
            
            
               SL
            
            
               Uradni list Evropske unije
            
            
               C 145/7
            
         Predlog za sprejetje predhodne odločbe, ki ga je vložilo Oberlandesgericht Düsseldorf (Nemčija) 8. februarja 2011 – Raiffeisen-Waren-Zentrale Rhein-Main e.G. proti Saatgut-Treuhandverwaltungs GmbH
   (Zadeva C-56/11)
   2011/C 145/08
   Jezik postopka: nemščina
   
      Predložitveno sodišče
   
   Oberlandesgericht Düsseldorf
   
      Stranki v postopku v glavni stvari
   
   
      Pritožnica: Raiffeisen-Waren-Zentrale Rhein-Main e.G.
   
      Nasprotna stranka: Saatgut-Treuhandverwaltungs GmbH
   
      Vprašanja za predhodno odločanje
   
   
               1.
            
            
               Ali je v členu 14(3), šesta alinea, Uredbe 2100/94 (1) in členu 9(2) in (3) Uredbe 1768/95 (2) določena obveznost predelovalca, da posreduje informacije, utemeljena samo, če predelovalec prejme informacijsko zahtevo imetnika pred potekom tržnega leta (če jih je več: zadnjega tržnega leta), na katerega se nanaša zahteva?
            
         
               2.
            
            
               V primeru pritrdilnega odgovora na prvo vprašanje:
               Ali je „pravočasna“ zahteva podana že v primeru, ko imetnik v svoji zahtevi trdi, da razpolaga z indici, da je predelovalec pridelek, ki ga je pridelal v zahtevi poimensko naveden predelovalec s sejanjem semenskega materiala zavarovane sorte, predelal za sajenje ali ga namerava predelati, ali pa se morajo predelovalcu zatrjevani indici poleg tega dokazati v zahtevi (na primer s posredovanjem kopije izjave kmeta o sajenju)?
            
         
               3.
            
            
               Ali lahko indici, ki utemeljujejo obveznost predelovalca, da poda informacije, izhajajo iz tega, da predelovalec kot pooblaščenec imetnika izvaja pogodbo o pridelavi semenskega materiala za pridelavo potrošnega semena zavarovane sorte, ki jo je imetnik sklenil s predelovalcem, ki opravlja setev, če in ker predelovalec v okviru izvajanja pogodbe o pridelavi semenskega materiala pridobi dejansko možnost, da del tega semena za razmnoževanje uporablja za sajenje?
            
         
      (1)  Uredba Sveta (ES) št. 2100/94 z dne 27. julija 1994 o žlahtniteljskih pravicah v Skupnosti (UL L 227, str. 1).
   
      (2)  Uredba Komisije (ES) št. 1768/95 z dne 24. julija 1995 o izvajanju pravil o kmetijski izjemi, predvideni v členu 14(3) Uredbe Sveta (ES) št. 2100/94 o žlahtniteljskih pravicah v Skupnosti (UL L 173, str. 14).